
	БББ мақсаты 
	Құқық саласында іргелі білімге, кәсіби құзыреттерге, тәжірибелік дағдыларға, көшбасшылық қасиеттерге, жоғары құқықтық мәдениет пен құқықтық санаға ие, құқықтық нормаларды әзірлеуге және іске асыруға, заңдылық пен құқықтық тәртіпті қамтамасыз етуге, құқықтық ағартуды жүзеге асыруға және құқықтық кеңес беруге қабілетті, еңбек нарығында бәсекеге қабілетті жоғары білікті кадрларды даярлау.

	№
			Оқытудың нәтижесі

	1
	Заңды фактілерді және олармен байланысты туындайтын, оның ішінде шетелдік элементпен күрделенген азаматтық-құқықтық қатынастарды талдай отырып, азаматтық құқық саласындағы істерді қарай алады және білікті құқықтық қорытындылар мен кеңестер бере алады.

	2
	Әлеуметтік, саяси, мәдени және психологиялық ғылымдар саласындағы білімді қолдана отырып, көптілді ортада кәсіби құқықтық коммуникацияны жүзеге асыра алады, құқықтық мәдениет пен кәсіби этика қағидаттарын сақтай отырып, азаматтық жауапкершілік пен белсенді ұстаным таныта алады.

	3
	Құқықтық құбылыстар мен процестерді талдау, құқық нормаларын әзірлеу және іске асыру тәжірибесін зерделеу, құқық қолдану мәселелерін шешу, сондай-ақ экономикалық, кәсіпкерлік, өндірістік және экологиялық салалардағы қоғамдық маңызы бар процестерді талдау үшін ғылыми зерттеу әдістерін, академиялық жазу дағдыларын және инновациялық тәсілдерді қолдана алады, зерттеу нәтижелерін академиялық адалдық қағидаттарына сәйкес дайындап, ұсына алады.

	4
	Дәлелдемелерді бағалай алады, бітімгершілік келісімге қол жеткізу бойынша келіссөздер жүргізе алады, соттарда және өзге де ұйымдарда тұлғалардың құқықтары мен мүдделерін қорғау және өкілдік ету үшін заңдық құжаттар мен құқықтық қорытындылар әзірлей алады.

	5
	Ақпараттық, еңбек, мұрагерлік, отбасылық-неке, тұрғын үй, экологиялық, аграрлық және жер заңнамасы, сондай-ақ зияткерлік меншік құқығы салаларында кеңестер бере алады.

	6
	Қылмыстық құқық нормаларын практикалық қызметте қолдана алады және қылмыстың алдын алу шараларын жоспарлай алады.

	7
	Әкімшілік құқық пен әкімшілік рәсімдік-процестік заңнама нормаларын талдай және қолдана алады.

	8
	Сотқа дейінгі тергеп-тексеру мен сот талқылауын жүргізудің заңмен белгіленген әдістерін қолдана алады және тергеу тиімділігін арттыруға бағытталған тактикалық тәсілдерді әзірлей алады.

	9
	Мемлекет пен құқықтың даму заңдылықтарын анықтау үшін құқық теориясы мен конституциялық заңнаманы талдай алады.

	10
	Сот практикасы мен халықаралық құқық нормаларын талдау негізінде заңнаманы жетілдіру бойынша ұсынымдар әзірлей алады.

	11
	Қылмыстық, азаматтық және әкімшілік істердің материалдарын талдай алады, дәлелдемелер мен сот сараптамаларының нәтижелерін бағалай алады, негізделген құқықтық қорытындылар мен процестік құжаттарды дайындау үшін сот сараптамасы саласындағы білімдерін қолдана алады.

	12
	Инвестициялар, қаржы, салық салу, валюталық және банктік реттеу мәселелері бойынша кәсіпкерлік қызметке кешенді құқықтық сүйемелдеуді жүзеге асыра алады.

